Republika Hrvatska
Županijski sud u Splitu
Split, Gundulićeva 29a
Poslovni broj: Gž Ob-474/2017-2
U   I M E  R E P U B L I K E   H  R V A  T S K E
R J E Š  E N J E
Županijski sud u Splitu, po sutkinji  tog suda Luciji Lasić, kao sucu pojedincu,  u 
pravnoj stvari  tužiteljice  M. B., OIB:…, iz L., s prebivalištem u B., u K., zastupane po 
punomoćnici A. Š., odvjetnici u V., protiv  tuženika P. B., OIB:  …iz L., s prebivalištem u B., 
u K., i boravištem  u N., u M., zastupanog  po punomoćniku Z. J., odvjetniku u Đ., radi razvoda  
braka i dr., odlučujući o žalbi  tužiteljice  protiv rješenja  Općinskog suda u Osijeku broj P Ob-
332/2016-6 od 17. svibnja 2017., 24. kolovoza 2018.
r i j e š i o   j e
Uvažava se žalba tužiteljice,  ukida se rješenje Općinskog suda u Osijeku broj P Ob-
332/2016-6 od 17. svibnja 2017. i predmet vraća sudu prvog stupnja na daljnje postupanje.  
Obrazloženje
Pobijanim rješenjem  prvostupanjski sud se proglasio apsolutno nenadležnim za 
postupanje u ovom  predmetu i odbacio tužbu.  
Protiv navedenog rješenja žali se tužiteljica  pobijajući isto u cijelosti zbog bitne 
povrede odredaba  parničnog  postupka i pogrešne primjene  materijalnog  prava  kao žalbenih 
razloga iz članka  353. stavka  1. točka 1) i 3) Zakona  o parničnom  postupku ("Narodne 
novine",broj 53/91, 91/92, 112/99, 88/01, 117/03, 88/05, 2/07,  84/08, 96/08, 123/08, 57/11,  
148/11, 25/13 i 89/14 – u nastavku  ZPP), s prijedlogom  da se pobijano rješenje ukine. 
Na žalbu nije odgovoreno.
Žalba je  osnovana.
Postupak u ovoj pravnoj stvari pokrenut  je po tužbi tužiteljice  kojim traži razvod 
braka, donošenje odluke  sa kojim roditeljem bi živjela  maloljetna djeca stranaka, susretima i 
druženjima mlt.  djece  sa drugim roditeljem,  te o uzdržavanju. 
Iz podataka u spisu kao nesporno proizlazi:
-da su stranke osobe dvojnog državljanstva,  odnosno da su državljani B. i H. i R. H.,  
-da stranke imaju prijavljeno  prebivalište  i u R. H. i u Bosni i Hercegovini, 
2 Poslovni broj: Gž Ob-474/2017-2
-da su stranke  stvarno  cijeli  život  boravile  u B. i H., na K., gdje su i sklopile  brak i 
gdje djeca idu u školu.
U takvoj činjeničnoj  situaciji pogrešno je prvostupanjski sud promijenio  članak  3. i 8. 
Uredbe vijeća (EZ) broj 2001/2003 od 27. studenoga 2003. (Službeni list Europske unije 
L338/1, Uredba  Bruxelles II bis) kojom su regulirana pitanja  nadležnosti, priznanja  i izvršenja  
sudskih odluka u bračnim sporovima  i u stvarima  povezanim s roditeljskom  odgovornošću  te 
je stavljena  izvan  snage Uredba  (EZ) broj 1347/2000,  obzirom da se odredbe tih uredbi  
odnose isključivo na države  članice  Europske  unije,  dok je u konkretnom slučaju sporno 
pitanje nadležnosti suda u Bosni  i Hercegovini, koja nije  država  članica  Europske unije. 
Navedeno pitanje, prema stajalištu ovog suda, potrebno je riješiti  po odredbama  
Zakona o rješavanju sukoba  zakona s propisima  drugih  zemalja u određenim odnosima  
("Narodne novine", broj 53/91  i 88/01 – u nastavku  ZRSZ).  
Prema shvaćanju ovog suda,  u konkretnom slučaju, za suđenje je nadležan  sud u 
Republici Hrvatskoj, jer sve stranke imaju državljanstvo Republike Hrvatske,  a sve u smislu 
članka 61. i članka 66. ZRSZ-a,  pa je pozivom  na odredbu članka 380. točka 3. ZPP-a valjalo 
uvažiti žalbu tužiteljice, ukinuti  pobijano  rješenje  i predmet vratiti nadležnom Općinskom  
sudu u Osijeku radi donošenja odluke o tužbenom zahtjevu. 
Zbog toga  je odlučeno kao  u izreci.  
U Splitu 24. kolovoza 2018.
Sutkinja:
Lucija Lasić, v. r.